પ્રથમ બેટિંગ કરવા માટે ઉતરેલી ટીમ બેંગ્લોરની મેચની બીજી જ ઓવરમાં એક મોટો ઝટકો લાગ્યો હતો. ભુવનેશ્વર કુમારે પોતાનાં બીજા જ બોલમાં ક્રિસ ગેલને ક્લિન બોલ્ડ કરીને પેવેલિયન ભેગો કર્યો હતો. ગેલ 4 બોલમાં માત્ર 1 રન બનાવીને પેવેલિયનમાં પરત ફર્યો હતો. જો કે વિરાટ કોહલીએ શાનદાર પ્રદર્શન કરતા 51 બોલમાં આક્રમક 75 રન ફટકાર્યા હતા. જો કે ઘાતક બની ગયેલ કોહલીને પણ ભુવનેશ્વર કુમારે ક્લિન બોલ્ડ કર્યો હતો. જ્યારે ગેલનાં આઉટ થતા સ્ટ્રાઇકમાં આવેલ એ.બી ડિવિલિયર્સે પણ આક્રમ પ્રદર્શન કર્યું હતું. 42 બોલમાં આક્રમક 82 રન ફટકાર્યા હતા. જો કે તે પણ મુસ્તાફિજુર રહેમાનનો ભોગ બનીને કેચ આઉટ થયો હતો.